Finnur Árnason rekstrarhagfræðingur hefur verið ráðinn framkvæmdastjóri Þörungaverksmiðjunnar á Reykhólum og hefur hann þegar tekið til starfa . Finnur er fæddur árið 1958 . Cand. prófi í rekstrarhagfræði frá Háskólanum í Gautaborg árið 1988 . Finnur hefur unnið fjölbreytt störf til sjávar og sveita og komið víða að stjórn og rekstri fyrirtækja , svo sem í sútun og harðviðarþurrkun auk þess sem hann var um árabil framleiðslustjóri hjá Slippfélaginu , málningarverksmiðju . Finnur starfaði um þrettán ára skeið sem fjárfestingarstjóri hjá Nýsköpunarsjóði atvinnulífsins og sat í stjórnum fjölmargra fyrirtækja f.h. sjóðsins , s.s. Sjávarleðurs , Genís , Mentis Cura , Primex og fleiri . Hann hefur undanfarin misseri starfað við sérfræðiráðgjöf hjá ráðgjafarfyrirtækinu Kontakt ehf. í verkefnum er lúta að leit að litlum iðnfyrirtækjum á Norðurlöndum sem fýsilegt geti verið að kaupa og flytja til Íslands . Finnur er þriggja barna faðir , kvæntur Maríu H. Maack , líffræðingi og umhverfisstjóra hjá Íslenskri Nýorku .